**ОБЩИНСКА ИЗБИРАТЕЛНА КОМИСИЯ ЛУКОВИТ**

ПРОТОКОЛ № 9/29.09.2023 г.

от заседание на Общинска избирателна комисия Луковит

 Днес, 29.09.2023 г., от 17:30 ч. в гр. Луковит, ул. „Възраждане“ № 73, се проведе заседание на Общинска избирателна комисия Луковит. На заседанието присъстват членове на комисията както следва:

|  |  |
| --- | --- |
| ПРЕДСЕДАТЕЛ: | Нина Лазарова Лилова  |
| ЗАМ.-ПРЕДСЕДАТЕЛ: | Китка Върбанова Петрова |
| ЗАМ. ПРЕДСЕДАТЕЛ: | Ралица Цветкова Георгиева |
| СЕКРЕТАР: | Силвия Георгиева Петкова |
| ЧЛЕНОВЕ: | Йордан Василев Василев |
|  | Валя Карлова Манова  |
|  | Мария Маринова Петрова  |
|  | Мирела Красимирова Миткова  |

 Присъстват 8 от общо 11 члена на Комисията. Всички членове са уведомени по телефона. Публикувано е и съобщение на интернет страницата на ОИК Луковит за датата и часа на заседанието, както и проект на дневен ред. Същото е поставено и на видно място на информационното табло на ОИК Луковит.

Присъстват повече от половината членове, поради което на основание чл. 85, ал. 3 от Изборния кодекс е налице необходимия кворум и Председателят откри заседанието на ОИК Луковит.

Председателят оповести следния проект на дневен ред:

1. Назначаване на състава и утвърждаване на списък с резервни членове на секционни избирателни комисии на територията на община Луковит в изборите за общински съветници и кметове на 29 октомври 2023 г.
2. Поправка на техническа грешка в решение № 55-МИ от 26.09.2023 г. на ОИК – Луковит.
3. Разни.

Председателят подложи на гласуване така обявения проект на дневен ред. Бе проведено гласуване и с 8 гласа „За” (Нина Лазарова Лилова, Китка Върбанова Петрова, Ралица Цветкова Георгиева, Силвия Георгиева Петкова, Йордан Василев Василев, Валя Карлова Манова, Мария Маринова Петрова, Мирела Красимирова Миткова) и 0 „Против”, на основание чл. 87, ал. 1, т. 1 от Изборния кодекс, Общинска избирателна комисия Луковит прие обявения дневен ред.

**Точка първа:**

Председателят докладва, че следва да се назначи състава и утвърждаване на списък с резервни членове на секционни избирателни комисии на територията на община Луковит в изборите за общински съветници и кметове на 29 октомври 2023 г. във връзка с постъпило предложение за състава на секционните избирателни комисии на територията на община Луковит от Георги Георгиев – Зам. кмет на Община Луковит, съгласно Заповед №444 от 21.09.2023 г., с вх. № 74/27.09.2023 г. Към предложението са приложени документите по т. 23 от Решение № 2378-МИ от 12.09.2023 г. на ЦИК – списък с резервните членове, предложенията на партиите и коалициите, представени при консултациите; копия от удостоверения за актуално правно състояние на партиите и решения за създаване на коалициите; пълномощни на лицата, участвали в преговорите; представените при консултациите списъци на резервните членове на СИК; протокола от консултациите; копие от съобщението за провеждане на консултациите и начина на обявяването му.

Постъпилото писмено предложение отговаря на изискванията на чл. 91, ал. 8 от Изборния кодекс и Решение № 2378-МИ от 12.09.2023 г. на ЦИК. Постигнато е съгласие между участващите партии и коалиции относно назначаване на секционни избирателни комисии. Като взе предвид наличието на съгласие ОИК Луковит счита, че са налице условията за назначаване на секционни избирателни комисии на територията на общината.

Предложението бе подложено на гласуване. С 8 гласа „За” (Нина Лазарова Лилова, Китка Върбанова Петрова, Ралица Цветкова Георгиева, Силвия Георгиева Петкова, Йордан Василев Василев, Валя Карлова Манова, Мария Маринова Петрова, Мирела Красимирова Миткова) и 0 „Против” основание чл. 87, ал. 1, т. 5, чл. 89, ал. 1 и чл. 92 от Изборния кодекс и Решение № 2378-МИ от 12.09.2023 г. на Централна избирателна комисия, Общинска избирателна комисия Луковит,

**Р Е Ш И :**

НАЗНАЧАВА състава на секционни избирателни комисии в община Луковит в изборите за общински съветници и кметове на 29 октомври 2023 г. съгласно приложение № 1, представляващо неразделна част от настоящото решение.

УТВЪРЖДАВА списък на резервните членове в секционните избирателни комисии в община Луковит, предложени от всяка от участвалите в консултациите партии и коалиции съгласно приложение № 2, представляващо неразделна част от настоящото решение.

Настоящото решение подлежи на обжалване пред Централната избирателна комисия в срок до три дни от обявяването му.

**Точка втора:**

По точка втора от дневния ред председателят докладва, че е допусната техническа грешка в решение № 55-МИ от 26.09.2023 г. на ОИК – Луковит, която следва да бъде поправена.

    На основание чл. 423 ал. 2 от Изборния кодекс и Решение № 2519-МИ/27.09.2023 г. на ЦИК, ОИК Луковит

Предложението бе подложено на гласуване. С 8 гласа „За” (Нина Лазарова Лилова, Китка Върбанова Петрова, Ралица Цветкова Георгиева, Силвия Георгиева Петкова, Йордан Василев Василев, Валя Карлова Манова, Мария Маринова Петрова, Мирела Красимирова Миткова) и 0 „Против” основание чл.87 ал.1 т.1 от Изборния кодекс,  Общинска избирателна комисия гр. Луковит:

**Р Е Ш И :**

В мотивите на Решение № 55-МИ от 14.09.2023 г. на ОИК – Луковит, ред 13, изписаният текст „политическа партия „Има такъв народ“, да се чете: „политическа партия „Възраждане“.

Решението може да се обжалва в тридневен срок от обявяването му пред ЦИК.

 ПРЕДСЕДАТЕЛ:…………………….

 /Нина Лилова/

 СЕКРЕТАР:……………………………

 /Силвия Петкова/